**En fortælling fra fremtiden**

Her er et eksempel på hvordan du kan formulere den fortælling du gerne vil give når du - engang i fremtiden - skal afholde din afskedsreception fordi du indstiller dine lange og succesfulde karriere som elitesejler. Til receptionen er familie, venner, konkurrenter og træningspartnere mf. Som alle er kommet for at fejre dig.

Starten på en tale kunne f.eks. se sådan her ud:

>>*Først og fremmest så er jeg stolt og glad for at stå her i dag og kunne se tilbage på den lange karriere jeg har bag mig. Der var mange op- og nedture undervejs, men kendetegnende var det, at jeg altid fandt min egen ro om situationen og jeg var god til at få det bedste ud af alting.*

*Jeg tror at jeg fik min ro igennem min familie og alle de venskaber og gode relationer som min idræt også har bidraget til. For mange gjaldt det, at vi var konkurrenter på vandet, men samtidig havde gode relationer på land.*

*Jeg har altid været glad for at være i idrætten og lave det jeg har lavet. Jeg har altid følt at jeg lærte nyt. Nyt om mig selv, nyt om livet, nyt om relationer og meget andet. Og det har været skønt at leve i et internationalt miljø.*

*Og hvorfor endte jeg med at have så meget succes?*

*Først og fremmest så havde jeg en negativ oplevelse engang i begyndelsen af min karriere. Men denne oplevelse gav mig mulighed for at reflektere og blive helt sikker på, at det var det jeg ville. Og at intet skulle komme i vejen for min vej. Jeg valgte altså at kæmpe for det.*

*Så har det betydet rigtigt meget, at jeg har kunne omgive mig med dygtige personer. Trænere, eksperter, vejledere osv. Alle har bidraget til at få det hele til at lykkedes.*

*Osv…..<<*

Se om du kan skrive en god fortælling ved at skrive løs i 15-20 minutter.